વોશિંગ્ટન : સિક્કિમ સેક્ટરમાં ડોકલામ પાસે રહેલુ ભારત પરિપક્વ તાકાતની જેમ વ્યવાહ કરી રહ્યું છે અને ચીનને ક્રોધિત ટીનએજરની જેમ રજુ કરી રહ્યું છે. ઉચ્ચ અમેરિકી વિશેષજ્ઞએ કહ્યું કે ભારત અને ચીન ડોકલામમાં ગત્ત 50 દિવસોથી એક બીજાની સામ સામે ફરજ બજાવી રહ્યા છે. આ મુદ્દે ભારતનાં વર્તનની પ્રશંસા કરતા યુએસ નેવલ વોર કોલેજનાં પ્રોફેસર જેમ્સ આર હોલ્મસે કહ્યુ, નવી દિલ્હીએ અત્યાર સુધી યોગ્ય કામ કર્યું છે, ન તો વિવાદથી દુર હટ્યું ન તો નિવેદનબાજીનો કોઇ જવાબ આપ્યો.